આ લીટરરી એકેડેમી દર બે વર્ષે અમેરિકામાં રહીને ઉત્કૃષ્ટ સર્જન કરતા સાહિત્યકારોનું બહુમાન કરે છે અને પારિતોષિકો એનાયત કરે છે. જેમના સૌજન્યથી આ પારિતોષિકો શક્ય બને છે એ શુભેચ્છકો ડો. નવીન મહેતા, શ્રી કેની દેસાઈ અને ટીવી એશિયાના સંસ્થાપક શ્રી એચ આર શાહ છે. શ્રી નવીન મહેતાના પિતાશ્રીની યાદમાં સ્થપાયેલું $૧૦૦૦નું શ્રી ચુનીલાલ મહેતા પરિતોષિક, ૨૦૧૮ના વિજેતા કવિ, લેખક, નાટકકાર શ્રી કૃષ્ણાદિત્ય ડો. પ્રમોદ ઠાકરને મળ્યું. ૧૯૪૦માં જન્મેલા પ્રમોદભાઈએ કાવ્યસંગ્રહો ઉપરાંત અનુવાદો, નાટકો, નિબંધોના કુલ મળીને પંદરેક જેટલાં પુસ્તકો લખ્યાં છે. એટલું જ નહિ, ભારત તથા અમેરિકામાં ‘અમેરિકાની રંગભૂમિ’, વિજ્ઞાન અને દર્શન’ યંત્રજ્ઞાન અને સમાજ’ ‘ભારતના મર્મી કવિઓ’ વગેરે વ્યાખ્યાન સંવાદો પણ કર્યા છે.